Národná rada Slovenskej republiky

IX. volebné obdobie

Č.: KNR-UPV-0277/2025-4

**704**

# Návrh

**na voľbu kandidátky na sudkyňu Ústavného súdu Slovenskej republiky**

**(nová voľba II)**

**Predkladá: Obsah:**

Miroslav **Č e l l á r** v. r.1. Návrh uznesenia Národnej rady

predseda Ústavnoprávneho výboru Slovenskej republiky

Národnej rady Slovenskej republiky 2. Predkladacia správa

3. Návrhy na voľbu kandidátky

4. Uznesenie Ústavnoprávneho výboru Národnej rady Slovenskej republiky

**Bratislava január 2025**

**Národná rada Slovenskej republiky**

**IX. volebné obdobie**

Číslo: KNR-ORGA-...../2025

Návrh

Uznesenie

Národnej rady Slovenskej republiky

z ............................

k návrhu na voľbu kandidátky na sudkyňu Ústavného súdu Slovenskej republiky – nová voľba II (tlač 704)

**Národná rada Slovenskej republiky**

podľa čl. 134 ods. 2 Ústavy Slovenskej republiky v znení neskorších predpisov

**navrhuje**

prezidentovi Slovenskej republiky

kandidátku na sudkyňu Ústavného súdu Slovenskej republiky:

Meno a priezvisko

....................................

### Predkladacia správa

Sudkyni Ústavného súdu Slovenskej republiky Jane Laššákovej zanikla funkcia podľa čl. 138 ods. 1 Ústavy Slovenskej republiky dňa 30. septembra 2023.

Národná rada Slovenskej republiky podľa čl. 134 ods. 2 Ústavy Slovenskej republiky navrhuje prezidentovi Slovenskej republiky dvojnásobný počet kandidátov na sudcu Ústavného súdu, ktorých má vymenovať; v tomto prípade je potrebné zvoliť, a prezidentovi Slovenskej republiky navrhnúť, dvoch kandidátov.

Za sudcu Ústavného súdu Slovenskej republiky môže byť podľa čl. 134 ods. 4 Ústavy Slovenskej republiky vymenovaný občan Slovenskej republiky, ktorý je voliteľný do Národnej rady Slovenskej republiky, dosiahol vek 40 rokov, je bezúhonný, má vysokoškolské právnické vzdelanie, najmenej 15 rokov vykonával právnu prax a jeho doterajší život a morálne vlastnosti sú zárukou, že funkciu sudcu ústavného súdu bude vykonávať riadne. Tá istá osoba nemôže byť opakovane vymenovaná za sudcu Ústavného súdu.

Vzhľadom na skutočnosť, že Národnou radou Slovenskej republiky nebol zvolený kandidát na sudcu Ústavného súdu Slovenskej republiky, predseda Národnej rady Slovenskej republiky vyhlásil rozhodnutím č. 602 zo dňa 4. novembra 2024 **novú voľbu II** a  vyzval oprávnené subjekty, aby Ústavnoprávnemu výboru Slovenskej republiky podávali návrhy kandidátov na sudcu Ústavného súdu Slovenskej republiky, a to do 5. decembra 2024.

V určenom termíne bol predložený **jeden návrh kandidátky** na sudkyňu Ústavného súdu Slovenskej republiky.

Podľa § 116a ods. 3 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov (ďalej len „zákon o rokovacom poriadku“), predseda Ústavnoprávneho výboru Národnej rady Slovenskej republiky pozval navrhnutú kandidátku na sudkyňu Ústavného súdu Slovenskej republiky na svoju 75. schôdzu, ktorá sa uskutočnila 30. januára 2025.

Ústavnoprávny výbor Národnej rady Slovenskej republiky po prerokovaní návrhu na voľbu kandidátky na sudkyňu Ústavného súdu Slovenskej republiky podľa § 116a ods. 4 zákona o rokovacom poriadku rozhodoval o tom, či navrhnutá kandidátka spĺňa Ústavou Slovenskej republiky požadované podmienky na výkon funkcie sudkyne Ústavného súdu Slovenskej republiky.

Ústavnoprávny výbor Národnej rady Slovenskej republiky **uznesením č. 259 z 30. januára 2025 rozhodol**, že navrhovaná **Lívia Trellová spĺňa podmienky** ustanovené v čl.  134 ods.  4 Ústavy Slovenskej republiky. Ústavnoprávny výbor zároveň odporúča vykonať voľbu podľa ustanovení zákona o rokovacom poriadku Národnej rady a podľa Volebného poriadku o voľbe a odvolávaní funkcionárov.

**Návrh**

**na voľbu prof. JUDr. Lívie Trellovej, PhD. za kandidátku**

**na sudkyňu Ústavného súdu Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**prof. JUDr. Lívia Trellová, PhD.**  vysokoškolská profesorka, katedra ústavného práva Právnickej fakulty Univerzity Komenského v Bratislave, prodekanka Právnickej fakulty Univerzity Komenského v  Bratislave

**Narodená (vek):** 1982

(42 rokov)

**Právnické vzdelanie:** Právnická fakulta Univerzity Komenského

v Bratislave (rok ukončenia 2005)

**Najmenej 15 rokov činná**

**v právnickom povolaní:** spĺňa

**Navrhovateľ:** dekan Právnickej fakulty Univerzity Komenského v Bratislave

**Prílohy:** Návrh na voľbu kandidátky na sudkyňu Ústavného súdu Slovenskej republiky obsahuje všetky zákonmi stanovené náležitosti a prílohy.

**Stanovisko Ústavnoprávneho výboru Národnej rady Slovenskej republiky: spĺňa** podmienky ustanovené v čl. 134 ods. 4 Ústavy Slovenskej republiky

**Ústavnoprávny výbor**

**NÁRODNEJ RADY SLOVENSKEJ RePUBLIKY**

75. schôdza

Č.: KNR-UPV-0277/2025-3

259

**Uznesenie**

**Ústavnoprávneho výboru Národnej rady Slovenskej republiky**

**z 30. januára 2025**

k návrhu na voľbu kandidátky na sudkyňu Ústavného súdu Slovenskej republiky (nová voľba II)

**Ústavnoprávny výbor Národnej rady Slovenskej republiky**

1. **rozhodol, že**

navrhovaná kandidátka na sudkyňu Ústavného súdu Slovenskej republiky

prof. JUDr. Lívia **TRELLOVÁ**, PhD.

**spĺňapodmienky** ustanovené v čl. 134 ods. 4 Ústavy Slovenskej republiky;

1. **o d p o r ú č a**

Národnej rade Slovenskej republiky

vykonať voľbu kandidátky na sudkyňu Ústavného súdu Slovenskej republiky podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17.  júna  2011;

1. **poveruje**

poslanca Národnej rady Slovenskej republiky **Štefana Gašparoviča**informovať Národnú radu Slovenskej republiky o prerokovaní návrhu na voľbu kandidátky na sudkyňu Ústavného súdu Slovenskej republiky (nová voľba II) v  Ústavnoprávnom výbore Národnej rady Slovenskej republiky a o stanovisku Ústavnoprávneho výboru Národnej rady Slovenskej republiky;

**D. poveruje**

predsedu výboru

predložiť predsedovi Národnej rady Slovenskej republiky návrh na  voľbu kandidátky na sudkyňu Ústavného súdu Slovenskej republiky (nová voľba II) so  stanoviskom Ústavnoprávneho výboru Národnej rady Slovenskej republiky.

Miroslav Čellár

overovatelia výboru: predseda výboru

Štefan Gašparovič

Branislav Vančo